**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**Madonas novada pašvaldības domes**

 **Kultūras un sporta jautājumu komitejas sēdes protokols Nr. 3**

Madonā

2025. gada 13. martā

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada:** komitejas priekšsēdētājs - Artūrs Grandāns

**Sēdi protokolē:** lietvede – Linda Vagule

**Sēdē piedalās deputāti:**

Andris Dombrovskis, Arvīds Greidiņš, Gunārs Ikaunieks, Guntis Klikučs, Sandra Maksimova, Valda Kļaviņa

**Sēdē nepiedalās deputāti:**

Gatis Teilis – attaisnotu iemeslu dēļ.

Iveta Peilāne – attaisnotu iemeslu dēļ.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Liene Ankrava – finanšu nodaļas vadītāja, Ilze Vogina – attīstības nodaļas vadītāja, Artūrs Leimanis – informācijas tehnoloģiju nodaļas lietotāju atbalsta speciālists.

Pagastu un apvienību pārvalžu vadītāji: Artūrs Portnovs – Ļaudonas un Kalsnavas pagastu pārvalžu vadītājs, Elita Ūdre – Ērgļu apvienības pārvaldes vadītāja.

Iestāžu vadītāji: Imelda Saulīte – Madonas novada bibliotēkas direktore.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Artūrs Grandāns*

**1. Par Rūdolfa Blaumaņa memoriālā muzeja "Braki" nolikuma apstiprināšanu**

ZIŅO: *Elita Ūdre*

**2. Par atbrīvošanu no Madonas pilsētas vidusskolas telpu nomas maksas Biedrības Sporta deju klubs "Rondo" deju mēģinājumiem**

ZIŅO: *Ilze Vogina*

**3. Par biedrības "Madonas senioru klubiņš Pie kamīna" atbrīvošanu no Madonas novada kultūras centra filiāles - kinoteātra “Vidzeme” telpu nomas maksas**

ZIŅO: *Ilze Vogina*

**4. Informatīvais jautājums: Par Ļaudonas pagasta bibliotēkas pakalpojumu sniegšanas vietas (PSV) darbības pārtraukšanu Sāvienā, adresē: “Liepas“, Ļaudonas pagasts, Madonas novads**

**0. Par darba kārtību**

*ZIŅO: Artūrs Grandāns*

Sēdes vadītājs aicina balsot par sēdes darba kārtību.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

Apstiprināt 2025. gada 13. marta Madonas novada pašvaldības domes Kultūras un sporta jautājumu komitejas sēdes darba kārtību.

**1. Par Rūdolfa Blaumaņa memoriālā muzeja "Braki" nolikuma apstiprināšanu**

*ZIŅO: Elita Ūdre*

*SAGATAVOTĀJS: Zinta Saulīte*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz domes sēdi.**

Lēmuma projekts:

 2025. gada rudenī “Braku” muzejam notiks kārtējā akreditācija, uz kuru ir nepieciešams sakārtot dokumentāciju. Lūgums apstiprināt “Braku” muzeja nolikumu, kas ir balstīts uz iepriekšējo, taču veiktas izmaiņas saistībā ar teritoriālo reformu un Muzeja likumu.

Pamatojoties uz iepriekš minēto, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt “Braku” muzeja nolikumu.

**2. Par atbrīvošanu no Madonas pilsētas vidusskolas telpu nomas maksas Biedrības Sporta deju klubs "Rondo" deju mēģinājumiem**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: L.Ankrava, S.Maksimova, A.Greidiņš, G.Ikaunieks, U.Fjodorovs*

*A.Grandāns jautā, vai dejotāji maksā dalības maksu, uz ko I.Vogina atbild apstiprinoši. A.Grandāns atbalsta sagatavoto lēmumprojektu. S.Maksimova uzskata, ka jāatbrīvo, jo deju mēģinājumos piedalās mūsu novada bērni. L.Ankrava atgādina, ka tā ir uzņēmējdarbība un uzskata, ka nav jāatbrīvo. G.Ikaunieks aicina palikt pie izveidotās sistēmas un, ja citi kolektīvi netiek atbrīvoti no telpu nomas maksas, tad arī šajā gadījumā nevajag atbrīvot. U.Fjodorovs atbalsta sagatavoto lēmumprojektu.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

Neatbrīvot biedrību Sporta deju klubs “Rondo”, reģ. Nr. 50008282441, no Madonas pilsētas vidusskolas telpu Valdemāra bulvārī 6, Madonā nomas maksas deju mēģinājumiem uz 27.02.2025. telpu lietošanas līgumā noteikto termiņu.

Lēmuma projekts:

Madonas novada pašvaldībā saņemts biedrības Sporta deju klubs "Rondo", reģ.Nr. 50008282441, iesniegums (reģistrēts Madonas novada pašvaldībā 10.03.2025. ar Nr. 2.1.3.1/25/1020) ar lūgumu atbrīvot biedrību Sporta deju klubs "Rondo" no Madonas pilsētas vidusskolas telpu Valdemāra bulvārī 6, Madonā nomas maksas deju mēģinājumiem.

Telpu lietošanas termiņš noteikts no 2025. gada 27. februāra līdz 2025. gada 31. maijam (kopā 91 stunda minētajā periodā - pirmdienās no plkst. 15.00 līdz plkst. 19.00, trešdienās no plkst. 15.00 līdz plkst. 18.00). Atbilstoši 27.02.2025. noslēgtajam telpu lietošanas līgumam, maksa par telpu lietošanu noteikta saskaņā ar Madonas novada pašvaldības domes 29.09.2022. lēmuma Nr.653 (protokols Nr.21,46.p.) “Par Madonas novada pašvaldības maksas pakalpojumu cenrāža apstiprināšanu” pielikumu Nr.9, un tā sastāda EUR 330,33 (trīs simti trīsdesmit eiro 33 centi), t.sk., PVN.

Noklausījusies sniegto informāciju, ņemot vērā deputātu izteiktos viedokļus, atklāti balsojot: PAR - \_\_\_, PRET - \_\_\_, ATTURAS - \_\_\_, Kultūras un sporta jautājumu komiteja NOLEMJ:

Neatbrīvot biedrību Sporta deju klubs “Rondo”, reģ. Nr. 50008282441, no Madonas pilsētas vidusskolas telpu Valdemāra bulvārī 6, Madonā nomas maksas deju mēģinājumiem uz 27.02.2025. telpu lietošanas līgumā noteikto termiņu.

**3. Par biedrības "Madonas senioru klubiņš Pie kamīna" atbrīvošanu no Madonas novada kultūras centra filiāles - kinoteātra “Vidzeme” telpu nomas maksas**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: A.Dombrovskis, L.Ankrava, V.Kļaviņa*

*A.Dombrovskis vaicā, vai atsevišķā budžeta failā tiek atzīmēti finansiāli atbalstītie pasākumi, lai saprastu kā pildās iestāžu budžets. L.Ankrava atbild, ka finanšu nodaļa šādu uzskaiti neveic. I.Vogina no šī gada sākusi veikt uzskaiti. V.Kļaviņa izsakās, ka iestādes vadītājs seko līdzi budžetam un atzīmē finansiāli atbalstītos pasākumus. A.Grandāns interesējas, vai ir pieejama šāda informācija par 2024. gadu, uz ko I.Vogina atbild, ka var sagatavot par 2024. gadu. A.Grandāns rezumē, ka uz nākamo Kultūras un sporta jautājumu komitejas sēdi jāsagatavo šī informācija.*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Andris Dombrovskis, Artūrs Grandāns, Arvīds Greidiņš, Gunārs Ikaunieks, Guntis Klikučs, Sandra Maksimova, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts biedrības “Madonas senioru klubiņš Pie kamīna” valdes locekles Ārijas Brilovskas iesniegums (reģistrēts Madonas novada pašvaldībā 20.02.2025. ar Nr. 2.1.3.1./25/737) ar lūgumu atbrīvot biedrību “Madonas senioru klubiņš Pie kamīna” no Madonas novada kultūras centra filiāles - kinoteātra “Vidzeme” telpu nomas maksas 2025. gada 31. martā no pulksten 14.00 līdz pulksten 16.00 biedrības 2024. gada darba atskaites sapulces norisei.

Saskaņā ar Madonas novada pašvaldības 29.08.2024. lēmumu Nr. 530 (protokols Nr.18,43.p.) “Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu””, maksa par Madonas novada kultūras centra filiāles - kinoteātra “Vidzeme” telpu nomu 2 stundām sastāda 18,40 EUR (*astoņpadsmiti euro 40 centi*), t.sk. PVN.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot biedrību “Madonas senioru klubiņš Pie kamīna” no Madonas novada kultūras centra filiāles - kinoteātra “Vidzeme” telpu nomas maksas 2025. gada 31. martā biedrības 2024. gada darba atskaites sapulces norisei.

**4. Informatīvais jautājums: Par Ļaudonas pagasta bibliotēkas pakalpojumu sniegšanas vietas (PSV) darbības pārtraukšanu Sāvienā, adresē: “Liepas“, Ļaudonas pagasts, Madonas novads**

*ZIŅO: Imelda Saulīte*

*DEBATĒS PIEDALĀS: A.Greidiņš, S.Maksimova*

*I.Saulīte izklāsta informāciju par Ļaudonas pagasta bibliotēkas pakalpojumu sniegšanas vietas Sāvienā tehnisko stāvokli. Ar 2025. gada 15. martu pakalpojumu sniegšana šajā adresē tiek pārtraukta. Pakalpojumus varēs saņemt Ļaudonā, kā arī dzīvesvietā atsevišķos gadījumos.*

*Sēdes darba process, ziņojumi, priekšlikumi, komentāri, diskusijas, atspoguļoti sēdes audio ierakstā.*

Sēdi slēdz 10.48.

Sēdes vadītājs A. Grandāns

Sēdes protokolists L.Vagule